ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
26 ต.ค. 2558

สรุปตลาดภาคเช้า  
ตลาดหุ้นไทยในช่วงเช้าได้รับอานิสงค์จากการที่ ธ.กลางจีน ประกาศปรับลดอัตราดอกเบี้ยลง 0.25% รวมทั้ง ECB ที่ส่งสัญญาณว่าจะมีการกระตุ้นเศรษฐกิจเพิ่มเติม ส่งผลให้ SET ตอบรับเชิงบวกในทิศทางเดียวกันกับตลาดหุ้นรอบบ้าน โดยปิดตลาดภาคเช้า SET ปรับตัวเพิ่มขึ้นไป 11.21 จุด มาปิดที่ 1427.35 จุด ด้วยปริมาณซื้อขาย 2.35 หมื่นลบ. 
 
แนวโน้ม ภาคบ่าย 
คาดตลาดหุ้นในภาคบ่ายจะยังคงอยู่ในแดนบวก แต่มีโอกาสที่จะอ่อนตัวลงมาจากแรงขายทำกำไร หลัง SET ขึ้นไปทดสอบแนวต้านที่ระดับ 1,430 จุด และยังไม่สามารถผ่านได้ นอกจากนี้ยังมีการรายงานตัวเลขนำเข้าส่งออกของไทย ประจำเดือน ก.ย. 58 ที่อ่อนแอ (ตัวเลขนำเข้า -26.2%YoY และส่งออก -5.51%YoY) คาดกลุ่มฯ ที่น่าสนใจลงทุนในช่วงนี้คือ หุ้นในกลุ่มสื่อสาร (ประมูล 4G คืบหน้า) และกลุ่มรับเหมา (รอการประมูลโครงการขนาดใหญ่ช่วงปลายปี)
 
วิเคราะห์ทางเทคนิค
IRCP ราคาปิด 6.90 บาท
แนวรับ 6.80 บาท    แนวต้าน 7.60 บาท
แนว cut loss หากใกล้จะหลุด 6.65 บาท
กราฟ  IRCP เดินหน้าตามรูปแบบกระทะหงาย  มีสัญญาณซื้อใน Stoch เป้าหมายการปรับตัวขึ้น 7.60 บาท และมีปัจจัยเสริมจากการทำธุรกิจโรงไฟฟ้าขยะที่จะประกาศเร็วๆ นี้  โดยสามารถเก็งกำไรได้ทั้ง IRCP และ IRCP-W2 มีแนวต้นที่ 4 บาท   
 
เด็กแนว
– ASEFA เห็นราคา SCI วิ่งฉลุยเต็มพิกัดแล้ว เห็นใจผู้มาก่อนอย่างสีฟ้ายิ่งนักทั้งๆ ที่พื้นฐานถือว่าแข็งแกร่งไม่แพ้กัน  แม้ราคายังวิ่งแคบๆ และสร้างสัญญาณการกลับตัวยังไม่เด่นนัก แต่ก็เห็นความพยายามในการฟื้นตัว เนื่องจากราคาหุ้นถือว่าต่ำนับจากวันที่เข้าตลาด และหากมองอนาคตแล้วจะเป็นหุ้นที่น่าลงทุนตัวหนึ่ง นักวิเคราะห์บอกตรงกันว่าสีฟ้านี้พื้นฐานดี เพราะเป็นผู้จำหน่ายสวิชไฟฟ้า ตู้ไฟ แผงไฟ จัดวางระบบ ครองตลาดด้านนี้ มีลูกค้ารายสำคัญเยอะทั้งบริษัท โรงงาน โทรคมนาคม และงานภาครัฐ มีกลุ่มลูกค้าที่แข็งแรงมากทั้งในและต่างประเทศ ราคา IPO 3.70 บาท ราคาหุ้นที่ลงมาแล้วยังไม่ไปไหนได้เท่าไร มองอนาคตของบริษัทค่อนข้างไกล โบรกเกอร์ให้เป้าหมายไว้ไม่น้อยเลยด้วย เพราะการเติบโตของโรงไฟฟ้าในบ้านเราจะมีอีกมากโดยเฉพาะตั้งแต่ปี 59 เป็นต้นไป โรงไฟฟ้าพลังงานทางเลือกจะสร้างเสร็จกันมาก ซึ่งใช้อุปกรณ์ตู้ไฟของบริษัทในการติดตั้งระบบจัดการต่างๆ ล่าสุดรัฐเตรียมประกาศรับซื้อไฟอีก 600 MW จากโครงการสหกรณ์ อันนี้ก็ยิ่งเป็นตัวกระตุ้นยอดขายของบริษัทในทางตรง ดังนั้น ราคาลงมาตรงนี้หากมองยาว มีโอกาสไปไกล
กราฟ ASEFA ตัดผ่านแนวกรอบสามเหลี่ยมกดทับแล้วจากนี้ไปจะเดินหน้าตามแนวปรับขึ้นเป็นระนาบเดียวกับที่อ่อนตัวลงมา โดยสัญญาณซื้อทางเครื่องมือยืนยันการเดินหน้านี้แล้ว แนวต้านแรกที่จะขึ้นไปคือ 5.40 บาท สะสมกันไว้ให้ดี